Persijs Bišs Šellijs
Persijs Bišs Šellijs (angļu: Percy Bysshe Shelley; dzimis 1792. gada 4. augustā, miris 1822. gada 8. jūlijā) bija angļu romantisma virziena dzejnieks. Viņš bija viens no svarīgākajiem šī virziena pārstāvjiem angļu literatūrā, tiek slavēts kā viens no labākajiem liriskajiem dzejniekiem angļu literatūrā. Tā kā ticis uzskatīts par pārāk radikālu savā dzejā un savos politiskajos un sociālajos uzskatos, viņš nesasniedza slavas virsotnes savas dzīves laikā, atzinību guvis pamazām pēc nāves. Viņa sieva Mērija Šellija ir romāna "Frankenšteins" autore (radījusi Frankenšteina briesmoņa tēlu). P. B. Šellijs ir pazīstams tādu dzejoļu kā Ozymandias, Ode to the West Wind, To a Skylark, Music, When Soft Voices Die, The Cloud un The Masque of Anarchy autors. Šellija otrā sieva bija rakstniece Mērija Šellija. Šellijs kopā ar draugu Edvardu Viljamsu gāja bojā negadījumā 1822. gada jūlijā, 29 gadu vecumā, kad izbrauca Spēcijas līcī Ligūrijas jūrā ar laivu un iekļuva vētrā.